เพนกวิน เดินสายจ่ายค่าปรับผูกโบว์ขาว-เตรียมอารยะขัดขืนคดี พ.ร.ก.ฉุกเฉินฯ พรุ่งนี้
เพนกวิน เดินทางไปจ่ายค่าปรับตาม พ.ร.บ.รักษาความสะอาดฯ จากการผูกโบว์ขาวทวงความยุติธรรมกรณีวันเฉลิม รวมแล้ว 5 คดี พรุ่งนี้เตรียมอารยะขัดขืนคดี พ.ร.ก.ฉุกเฉินฯ หน้า สน.ปทุมวัน29 มิ.ย. 2563 พริษฐ์ ชิวารักษ์ หรือเพนกวิน แกนนำสหภาพนักเรียน นิสิต นักศึกษาแห่งประเทศไทย (สนท.) เปิดเผยว่า ได้รับหมายเรียกข้อหาร่วมกันติดตั้ง ลากวาง หรือแขวนสิ่งของใดๆ ในที่สาธารณะ ตาม พ.ร.บ.รักษาความสะอาดและความเป็นระเบียบเรียบร้อยของบ้านเมือง พ.ศ. 2535 จาก สน.พระราชวัง สน.บางซื่อ จำนวน 2 หมาย และ สน.บางเขน จากกิจกรรมโบว์ขาวทวงความยุติธรรมที่หน้ากระทรวงกลาโหม สโมสรทหารบก กรมทหารราบที่ 1 มหาดเล็กราชวัลลภรักษาพระองค์ และกรมทหารราบที่ 11 มหาดเล็กราชวัลลภรักษาพระองค์ก่อนหน้านี้ พริษฐ์เคยจ่ายค่าปรับตาม พ.ร.บ.รักษาความสะอาดฯ จากกิจกรรมโบว์ขาวทวงความยุติธรรมที่อนุสาวรีย์ประชาธิปไตยมาแล้ว รวมคดี พ.ร.บ.รักษาควมสะอาดฯ จากกิจกรรมผูกโบว์ขาวทั้งหมด 5 คดีกิจกรรมโบว์ขาวทวงความยุติธรรมเป็นกิจกรรมเชิงสัญลักษณ์ ที่ สนท. จัดขึ้นเพื่อทวงถามความยุติธรรม หลังวันเฉลิม สัตย์ศักดิ์สิทธิ์ ผู้ลี้ภัยชาวไทยถูกอุ้มหายที่กรุงพนมเปญ ประเทศกัมพูชานอกจากคดีตาม พ.ร.บ.รักษาความสะอาดฯ แล้ว ประธาน สนท. และเพื่อน ยังได้รับหมายเรียกจาก สน.ปทุมวัน ข้อหาร่วมกันจัดให้มีกิจกรรมซึ่งมีผู้เข้าร่วมเป็นจำนวนมากในลักษณะมั่วสุมประชุมกัน หรือมีโอกาสติดต่อสัมผัสกันได้ง่าย เป็นการฝ่าฝืนประกาศตาม พ.ร.ก.การบริหารราชการในสถานการณ์ฉุกเฉินฯ พ.ศ. 2548 โดยเพจ ประกาศว่าจะ อารยะขัดขืน ไม่ยอมรับ พ.ร.ก.ฉุกเฉินฯ ในวันที่ 30 มิ.ย. 2563 เวลา 10.00 น. ที่หน้า สน.ปทุมวัน
เพนกวิน เดินทางไปจ่ายค่าปรับตาม พ.ร.บ.รักษาความสะอาดฯ จากการผูกโบว์ขาวทวงความยุติธรรมกรณีวันเฉลิม รวมแล้ว 5 คดี พรุ่งนี้เตรียมอารยะขัดขืนคดี พ.ร.ก.ฉุกเฉินฯ หน้า สน.ปทุมวัน29 มิ.ย. 2563 พริษฐ์
เพนกวิน,พริษฐ์ ชิวารักษ์,สนท.,สหภาพนักเรียน นิสิต นักศึกษาแห่งประเทศไทย,พ.ร.บ.รักษาความสะอาด,ฝ่าฝืน พ.ร.ก.ฉุกเฉิน